ΓΡΑΠΤΗ ΕΡΩΤΗΣΗ E-0818/00

υποβολή: Rosa Migulez Ramos (PSE) προς την Επιτροπή

(21 Μαρτίου 2000)

Θέμα: Μονάδα συμπίεσης στερεών αποβλήτων της Vilaboa (Γαλικία)

Ο Κανονισμός (ΕΚ) αριθ. 1260/1999(1) του Συμβουλίου της 21ης Ιουνίου 1999, ο οποίος καθιερώνει τις γενικές διατάξεις για τα Διαρθρωτικά Ταμεία, προβλέπει τη συνεργασία μεταξύ των διαφόρων δημοσίων διοικήσεων (ευρωπαϊκών, κρατικών, περιφερειακών και τοπικών), και τη συμμετοχή των οικονομικών και κοινωνικών φορέων. Αναμφίβολα, ορισμένα προγράμματα που επιδοτούνται από την Ευρωπαϊκή Κοινότηταλοποιούνται παρά τη διαφωνία των τοπικών εκπροσώπων στα δημοτικά συμβούλια των ενδιαφερομένων περιφερειών και παρά τις διαφωνίες των περιοίκων. Τούτο δημιουργεί μια αρνητική εικόνα για τα κοινοτικά θεσμικά όργανα και την ιδέα της ευρωπαϊκής ενότητας.

Αυτή είναι η περίπτωση, παραδείγματος χάριν, της Vilaboa (Γαλικία), όπου, στο πλαίσιο του προγράμματος διαχείρισης στερεών αστικών αποβλήτων της Γαλικίας, το οποίο συγχρηματοδοτείται από την Ευρωπαϊκή Ένωση, προβλέπεται η κατασκευή μιας μονάδας συμπίεσης των αποβλήτων πριν από την καύση, με την οποία διαφωνούν το Δημοτικό Συμβούλιο και οι περίοικοι.

Γνωρίζει η Επιτροπή αυτή την αντίθεση των τοπικών εκπροσώπων και της κοινής γνώμης; Πώς κρίνει η Επιτροπή το γεγονός ότι συγχρηματοδοτεί ένα σχέδιο που αντιμετωπίζει την απόλυτη διαφωνία του δημοτικού συμβουλίου και των περιοίκων;

Λαμβάνονταςπόψη ότι η Επιτροπή στο πλαίσιο της κοινοτικής πολιτικής για τη διαχείριση των στερεών αστικών αποβλήτων, κρίνει προτιμητέα τη διαλογή των αποβλήτων από την καύση τους, πιστεύει η Επιτροπή ότι το πρόγραμμα Sogama είναι σύμφωνο με τις κοινοτικές προτεραιότητες;

Οι ενώσεις περιοίκων απευθύνθηκαν στην Επιτροπή προκειμένου να καταγγείλουν την απουσία μιας μελέτης περιβαλλοντικών επιπτώσεων, η οποία εκπονήθηκε εκ τωνστέρων. Απαντώντας στην προσφυγή τους (15 Δεκεμβρίου 1998), η Επιτροπή τους ανήγγειλε ότι εξήταζε την προσαρμογή του προγράμματος διαχείρισης στερεών αστικών αποβλήτων στη βάση των δεσμεύσεων που προκύπτουν από τις οδηγίες στον τομέα των αποβλήτων. Ποια είναι τα αποτελέσματα στα οποία κατέληξε η Επιτροπή μετά από αυτήν την εξέταση; Σε ποια συμπεράσματα κατέληξε η Επιτροπή όσον αφορά αυτήν την προσαρμογή;

(1) ΕΕ L 161 της 26.6.1999, σελ. 1.

Απάντηση της κας Wallstrm εξ ονόματος της Επιτροπής

(18 Μαΐου 2000)

Η οδηγία 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων(1) απαιτεί (Άρθρο 7) την εκ μέρους των κρατών μελών κατάρτιση σχεδίων διαχείρισης των αποβλήτων τα οποία, ειδικότερα, πρέπει να αναφέρονται στον τύπο, στην ποσότητα και στην προέλευση των αποβλήτων, στις γενικές τεχνικές απαιτήσεις, σε τυχόν ειδικές ρυθμίσεις για συγκεκριμένα απόβλητα, καθώς και σε κατάλληλους τόπους ή εγκαταστάσεις διάθεσης. Όσον αφορά την Γαλικία, η Επιτροπή κατέστη αποδέκτης του σχεδίου διαχείρισης της Γαλικίας για τα στερεά αστικά απορρίμματα (1999). Το σχέδιο προβλέπει την κατασκευή σταθμού μετακομιδής (estacin de transferencia) στην Vilaboa.

Η κοινοτική περί αποβλήτων νομοθεσία δενποχρεώνει τα κράτη μέλη ούτε να κατασκευάζουν εγκαταστάσεις επεξεργασίας ή διάθεσης των λυμάτων σε συγκεκριμένη θέση, ούτε να προσφεύγουν σε ειδικό τρόπο επεξεργασίας των αποβλήτων. Αποτελεί επομένως αρμοδιότητα των κρατών μελών η εκάστοτε επιλογή τηςλικής ανακύκλωσης των αποβλήτων ή της αποτέφρωσης των αποβλήτων με ή χωρίς ανάκτηση της ενέργειας.

Το προαναφερθέν σχέδιο δεν αναφέρει ούτε τον τρόπο παραγωγής των αποβλήτων, ούτε εάνπήρξαν κατάλληλες και επαρκείς διαβουλεύσεις με το ενδιαφερόμενο κοινό. Εκτός από την οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον(2), η κοινοτική περί αποβλήτων νομοθεσία εν προκειμένω σιωπά. Οι τυχόν ανωμαλίες όσον αφορά την κατάρτιση του σχεδίου θα έπρεπε να επιλυθούν στο κατάλληλο τοπικό, περιφερειακό ή εθνικό επίπεδο.

Όσον αφορά την οδηγία του Συμβουλίου 85/337/ΕΟΚ, αξίζει να σημειωθεί ότι με αφορμή σχετική καταγγελία, η Επιτροπή επιβεβαίωσε την εν προκειμένω διεξαγωγή εκτίμησης περιβαλλοντικών επιπτώσεων.

Όσον αφορά την χρηματοδότηση του εν λόγω σχεδίου, πρέπει ναπογραμμιστεί ότι στο πλαίσιο του έργου του Ταμείου Συνοχής αριθ. 97.11.61.047, Plan de Gestin de los Residuos Slidos Urbanos de Galicia, προγραμματίζεται η κατασκευή σειράς σταθμών μεταφόρτωσης για τα δημοτικά απόβλητα, από όλη την Γαλικία, σε κεντρική μονάδα ανακύκλωσης και ανάκτησης στο Complexo Medioambiental de Cerceda.

Το σκεπτικό της κατασκευής του σταθμού μεταφόρτωσης στην Vilaboa ήταν η αποκομιδή των αποβλήτων από το σύνολο της περιφέρειας της πόλης του Vigo. Λόγω της εκδηλωθείσας κοινωνικής αντίθεσης στην κατασκευή τέτοιων εγκαταστάσεων, και μετά από εξέταση του σχεδίου για την προσέγγιση των σταθμών μεταφόρτωσης στα κέντρα παραγωγής (στους δήμους), αποφασίστηκε η εξακολούθηση της λειτουργίας τουπάρχοντος σταθμού μεταφόρτωσης στο Vigo και η επανεξέταση του μεγέθους του σταθμού μεταφόρτωσης στην Vilaboa, προκειμένου ο τελευταίος να προσαρμοστεί στις ανάγκες του συγκεκριμένου δήμου.

(1) ΕΕ L 194 της 25.7.1975.

(2) ΕΕ L 175 της 5.7.1985.